EGIBAR ARTOLA (EAJ, 2013-10-24):
Hainbeste laguntza eskainita, aplikatuko bagenu, guk lege aldia egina daukagu. Hain erraza izango balitz.
Baina hain zuzen ere, nik uste dut lehenengo legealdiaren tramu honetan zerbait izan baldin badu Jaurlaritza honek da azterketarako gaitasuna. Jakin bazekien, besteak beste, lehenengo Pleno hartatik, inbestidura saiotik abiatuta, geunden 27ak geundela. Eta gainontzekoak arrazoi ezberdinengatik, ba hauteskunde emaitzak tarteko edo emaitza horien azterketa egin ondoren, behintzat blokeo itxura hasieran, eta gero benetako blokeoa ere antzeman zen. Zergatik Jaurlaritza honek, bere aurrekontu proiektua atzera berriz erretiratu behar izan zuen.
Beitu, aurreko Gobernuaren inguruan, neroni izan nintzan behin eta berriz, besteak beste, programa bat exigitzen niona Patxi Lópezen Gobernuari. Esanez egitasmo bat aurkeztu ezazu. Ez esan hauteskunde egitasmoa dela zure gobernu programa.
Ba Jaurlaritza honek, esan eta egin. Nahiz eta blokeoan egon Ganbara hau, aurrekontuen eztabaida horren adibide, esan eta egin. Eta aipatu den bezala aurkeztu zuen bere programa. Eta baita ere, momentu honetan nahiz eta uda aurretik aurkeztua izan, lehendakariak zuzenean azaldu du, zein den legegintzaldi honetarako legeen egitasmoa eta egutegia.
Beitu, badago esaera zahar bat politikara aplikatzen dena, eta ez da lehenengo aldiz esaten dudana "tiranía del statu quo" esaten dena. Eta gobernu batek, berdin du Jaurlaritzak edo berdin du Diputazioa edo udalak, bere lehenengo sei edo zortzi hilabetetan legealdi osorako ibilbidea marrazten ez baldin badu, ia ez du marraztuko.
Erabakitzen ez badu, ia ez du erabakiko. Ibiliko da kudeaketan bai, ibiliko da arazoak konpondu nahian eta arazoak pilatu egingo zaizkio. Ibilbide bat erakutsi behar du gobernu batek.
Gero, ez du erabat jiratuko, baina korrejitzeko aukera izango du. Baina ibilbide bat markatu behar du. Gero zuzenduko du beharrezkoa gertatzen baldin bazaio. Eta hori da Legebiltzar honek egin duena.
Momentu honetan zenbat lege onartu diren ala ez Legebiltzar honetan, filtro horren arabera Gobernuaren gaitasuna epaitzea, nik uste dut oso bide okerra dela. Zergatik, besteak beste, gobernu programa berak, 615 ekimen konkretu dauzka barruan. Horretarako, ez da derrigorrez, hona etorri behar legeak egitera.
Sekretu bat kontatu behar dizuet. Sekretu bat, zeren orain arte gure artean bakarrik zegoen, baina beno, orain denak jakitun izan zaitezten. Guk ikusi genuenean lehenengo momentutik Legebiltzar honetan zegoen blokeoa, Jaurlaritzak erabaki zuena zen, lehenengo egunetik, gobernatzea. Gobernatzea. Legebiltzar hau errespetatuz noski, baina gobernatzea. Egunero-egunero eta arazoei aurre egitea.
Eta horren lekuko garbia daukazue nahi baldin baduzue, zuek orain azterketa bat egin ezazue, eta begiratu ezazue, kontroleko plenoak nola hasi ziren eta zertan dauden.
...kontroleko plenoak nola hasi ziren eta zertan dauden.
Gobernuak daukan abiadura, bere martxa logikoa gizarte honek dituen arazoei aurreko egiteko, martxa hori da gauza bat eta beste bat da oposizioak hemen egiten duen lana. Ez dauka zerikusirik. Gobernuaren erritmoa askoz ere handiagoa da, hala behar du. Baina oposizioa ez dago, ezta urrutitik ere gerturatzeko erritmo horretara. Hori antzeman daiteke.
Lehendakariak esan du PPko ordezkariak esaten zuela lege gutxi eta onak. Beno, 29 badira. Azkenean, zuk gobernu programa baldin badaukazu eta ekimenak baldin badauzkazu, legeak instrumentuak dira, instrumentuak guzti hori egokitzeko, egiteko, aurreratzeko edo egoera berriei erantzun bat emateko.
Hemen lehendakariak aipatu ditu hiru kontzeptu: Koherentzia, heldutasuna eta malgutasuna. Hiru kontzeptu horien nolabaiteko uztarketak posibilitatu du, adibidez, Parlamentu honetan desblokeo bat sortzea. Zu koherente izan behar zara zure programaerekin, hauteslegoaren aurrean aurkeztu duzun programa horrekin, heldutasuna erakutsi behar duzu, legeak ezin dira inprobisatu, sektore ezberdinez afektatuta daudelako, eta baita Ganbara honi begira ere malgutasuna erakutsi behar da, zergatik zuk zurearekin bakarrik, 27rekin ez daukazu gehiengo absolutua.
Baina azaltzen duzu zure irizpidea, norabidea, ibilbide-orria. Azaltzen duzu heldutasuna, zergatik gizartearekin kontatu nahi duzu eta malgutasuna, Legebiltzar honetan behar-beharrezkoa dena. Beraz, gauza bat da legeak egitea eta beste bat da gobernatzea. Gobernu honek kontzeptu, behar edo helburu honi ez dio bizkar eman, gobernatzen lehenengo momentutik.
Hemen aipatu dira, hain zuzen ere, etxebizitzaren legea atera da alde batetik eta bestetik, komisioan tramitatzen ari da. Egia da ekimena sozialistek aurkeztu zutela, baina baita ere kritikatu badu ere Jaurlaritzaren ibilbidea, kasu horretan, garbi dago ere denboran zehar Martín Herrera, baita ere Maturana bera eta Arriola izan direla gai horiek arduradun eta sailburu. Nik dakidala, Ganbara honetan ez da lege hori aurkeztu edo onartu.
Ni ez noa kritika hortik egitera eta esaten zuen Mintegi andereak "salvo Ceuta y Melilla, gu garela". Ariketa bat proposatuko dizut, zergatik hemen zorionez, guztiok gobernatutako herrian izanda edo guztion artean, etxebizitza legerik ez da egon eta burbuja inmobiliariorik ere ez. Melillan eta Ceutan ez dakit nola dabiltzan, baina gainontzeko komunitate autonomo horietan burbuja horrek tokia hartu eta puztu, ez dakit zer tamainaraino puztu den.
Beraz, legea edukitzea ez da nahikoa. Legeak behar dira, baina heldutasun bat dagoenean eta gure udalek badute heldutasun hori. Etorri beharrekoa etorriko da baina izan beharko du kontsentsuaren bidetik.
Beraz, nik ez nioke hainbesteko garrantzia emango. Garrantzia bai, gaia duelako baina legea edukitzeari. Udal legea beharrezkoa da, baina udalak ez dira desagertu herri honetatik. Orain ikusten dugu nola dagoen Espainiako Gobernua bere erreforman sartu nahian. Eta garbi dago guk gure udalen defentsarako, han eta hemen ekimenak burutu beharko ditugula, tartean, udal legea. Hor ere kontsentsuren bat ere beharko dugu.
Esaten zuen Laura Mintegi andereak guri egin eskaintzak eta eskaintzak eta ez ditugula hartzen. Aipatu duzu, hain zuzen ere, erabakitzeko eskubidearen ondorioz independentzia izan daitekeen bide hori nola jorratu behar den. Begiratu, Gobernuaren egitekoa kasu honetan izan da bere programan azaltzea lehentasunak zeintzuk diren. Baina legegile baldin bada inor, Legebiltzar hau da.
Beraz, hemen sustatu daitezkeen, proposatu daitezkeen ekimenak garapen bat izango dute. Zuk aipatutako gai horien inguruan, berriro diot, nik oraindik zuen taldeko programetan ez dut hitz-erdi bat ere irakurri.
Eta berriro aipatu behar baldin bada, ez dakit, edo erabakitzeko eskubidea edo jo dezagun ariketarik gorenena, independentziara iristea baldin bada, mesedez gure bidea argitzeko, esadazu aldi berean nola eta zeinekin, zergatik Euzko Alderdi Jeltzaleak horretaz ez bakarrik hitz egin, aurreko legealdieetan eta horren lekuko garbia da, etxean daukazu, hementxe, Legebiltzarrean bertan, proposamen bat bozkatu egin zen azkenean, hortxe daukazu begiratu nahi baldin baduzu.
Hori izan da Euzko Alderdi Jeltzalearen konkrezioetako bat. Baina etorkizunari begira, antzeko eskaintzak egiteaz aparte, komenigarria litzateke esatea nola, zer askotan entzun denik, nola. Nola gauzatu, konkretatu.
Esaten zen ekintzak o hechos. Denbora bukatzen ari zait, baina, decía al principio el secreto en euskera, porque igual alguno o para algunos sigue siendo un secreto, porque no me ha entendido y no tenía la traducción, es algo tan sencillo como que evidentemente el Parlamento está para legislar, para controlar.
Decía en euskera que las sesiones de control son la muestra evidente de la marcha del Gobierno y de la marcha de la oposición. Y hagan ustedes un repaso de las sesiones de control y verán a qué me refiero.
Y lo que tiene que hacer el Gobierno es gobernar. Y cuando Iñigo Urkullu, lehendakari, y su Gobierno se encuentran con una situación de bloqueo, se tiene que dedicar a gobernar, porque estos acuerdos que han sido posibles hace un mes, podían haber sido posible hace ocho, y no lo fueron. ¿Por qué? Porque había una estrategia compartida de decir al Gobierno no, de decirle no.
Entonces, ahora que abre un camino y evidentemente el Gobierno sigue gobernando, porque las decisiones, hechos, reduciendo los altos cargos, ajustar nuestro gasto al límite del déficit, los planes de empleo, con las dotaciones de 240 millones, 65 iniciativas más con el objetivo de crear 10.000 empleos.
El trabajo de consenso con las instituciones territoriales y ayuntamientos.